Diari Oficial de la Generalitat Valenciana


Sumari del DOGV 4720, del 26-03-2004 (2004/2990)

RESOLUCIÓ de 15 de març de 2004, de la Direcció General d'Indústria i Investigació Aplicada, per la qual es modifiquen els annexos de les Ordens de 17 de juliol de 1989 de la Conselleria d'Indústria, Comerç i Turisme, i de 12 de febrer de 2001 de la Conselleria d'Indústria i Comerç, sobre contingut mínim dels projectes d'indústries i instal·lacions industrials.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/03/15/(1)/dof/vci/html**

### Dades del document

Número de DOGV
:   4720

Data del DOGV
:   26-03-2004

Secció del DOGV
:   I. DISPOSICIONS GENERALS

Número del document
:   2004/2990


Data del document
:   15-03-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * legislació
    * infraestructura industrial
    * projecte industrial
    * procediment administratiu
    * formulari
    * material d'elevació
    * gas
    * equip de pressió
    * emplaçament industrial
    * política industrial
    * instal·lació frigorífica
    * edifici industrial

RESOLUCIÓ de 15 de març de 2004, de la Direcció General d'Indústria i Investigació Aplicada, per la qual es modifiquen els annexos de les Ordens de 17 de juliol de 1989 de la Conselleria d'Indústria, Comerç i Turisme, i de 12 de febrer de 2001 de la Conselleria d'Indústria i Comerç, sobre contingut mínim dels projectes d'indústries i instal·lacions industrials. [2004/X2990]
  
El Decret 254/2003, de 19 de desembre, del Consell de la Generalitat, pel qual s'aproven mesures de simplificació administrativa per a la posada en servici de determinades instal·lacions industrials liberalitzades, amb la col·laboració dels organismes de control autoritzats en l'àmbit de la Comunitat Valenciana, establix que per a la posada en funcionament de les instal·lacions que precisen projecte, incloses en el seu àmbit d'aplicació, el projecte haurà d'anar acompanyat d'un certificat expedit per un organisme de control autoritzat en el camp reglamentari corresponent, en el que es pose de manifest l'adaptació de l'obra al projecte, tant al general com als específics que pogueren haver resultat necessaris, i en el qual es faça constar el compliment de les condicions tècniques i prescripcions reglamentàries que en cada cas corresponguen.
  
A fi de normalitzar els documents a subscriure pels organismes de control i facilitar així la tramitació administrativa, s'ha estimat oportuna l'aprovació dels models de certificats relatius a les instal·lacions industrials objecte del mencionat decret, i la introducció en l'Orde de 17 de juliol de 1989 de la Conselleria d'Indústria, Comerç i Turisme sobre el contingut mínim dels projectes d'indústries i instal·lacions industrials, modificada per l'Orde de 12 de febrer del 2001, d'un Annex III, comprensiu de estos certificats.
  
Per tot això i en virtut del que s'ha establit en la disposició final primera de les Ordens de 17 de juliol de 1989 de la Conselleria d'Indústria, Comerç i Turisme i de 12 de febrer de 2001 de la Conselleria d'Indústria i Comerç, que faculten la Direcció General d'Indústria i Energia per a modificar els annexos d'esta, i en virtut del que disposa l'article 9 del Decret 117/2003, d'11 de juliol, del Consell de la Generalitat pel qual s'aprova el Reglament Orgànic de la Conselleria d'Indústria, Comerç i Turisme, el qual establix que correspon a la Direcció General d'Indústria i Investigació aplicada exercir les funcions en matèria de seguretat industrial, resolc:
  
Primer
  
Introduir un Annex III en l'Orde de 17 de juliol de 1989 de la Conselleria d'Indústria, Comerç i Turisme, modificada per la de 12 de febrer del 2001 de la Conselleria d'Indústria i Comerç, que comprenga els certificats d'organismes de control previstos en l'article 3.2 del Decret 254/2003, de 19 de desembre, del Consell de la Generalitat, pel qual s'aproven mesures de simplificació administrativa per a la posada en servici de determinades instal·lacions industrials liberalitzades, amb la col·laboració dels organismes de control autoritzats en l'àmbit de la Comunitat Valenciana, tal com s'especifica en l'Annex de la present resolució.
  
Segon
  
La present resolució s'aplicarà a partir de l'entrada en vigor del Decret 254/2003, de 19 de desembre, del Consell de la Generalitat
  
València, 15 de març de 2004.- El director general d'Indústria i Investigació Aplicada: José Monzonís Salvia.
  
ANNEX III
  
Índex de certificats d'organismes
  
de control (Art. 3.3 del Decret 254/03)
  
- Certificat d'inspecció d'instal·lació frigorífica per organisme de control
  
- Certificat d'inspecció d'instal·lació d'aparells a pressió per organisme de control.
  
- Certificat d'inspecció d'aparell elevador d'obra per organisme de control.
  
- Certificat d'inspecció d'instal·lació d'aparell de gas de tipus únic per organisme de control.


Còpia Permalink ELI